《甲戌民风近体寄叶给事八首 其八》
明代·龚诩

田畴不见见江湖，烟火人家大半无。薄熟岂能周晚岁，实徵安得副官租。

豸冠素解矜民瘼，奏牍终能达帝都。昨日喜闻停免政，不忧鞭挞烂皮肤。

作者简介：龚诩（1381～1469）明代学者。一名翊，字大章，号纯庵，南直隶苏州府昆山（今属江苏）人。建文时为金川门卒，燕兵至，恸哭遁归，隐居授徒，后周忱巡抚江南，两荐为学官，坚辞，有《野古集》。